**REPUBLIKA HRVATSKA**

**OSNOVNA ŠKOLA SKRADIN**

Put Križa 1, Skradin

KLASA: 011-03/24-03/5

URBROJ: 2182-37-24-3

U Skradinu, 23. listopada 2024.



Na temelju članka 12. Pravilnika o načinu i postupku zapošljavanja u Osnovnoj školi Skradin (dalje u tekstu: Pravilnik), Povjerenstvo za procjenu i vrednovanje kandidata (dalje u tekstu: Povjerenstvo) prijavljenih na natječaj objavljen 9. listopada 2024.g. za zapošljavanje na radnom mjestu učitelj/ica prirode, biologije i kemije, objavljuje

**POZIV NA PRETHODNU PROVJERU ZNANJA I SPOSOBNOSTI KANDIDATA**

1. Povjerenstvo je utvrdilo da pisanom testiranju za radno mjesto učitelj/ica prirode, biologije i kemije na **određeno nepuno radno vrijeme, ukupno 25 sati tjedno** (zamjena do povratka radnice na rad) može pristupiti sljedeća kandidatkinja koja je podnijela pravodobnu i urednu prijavu i koja ispunjava formalne uvjete natječaja:
2. Nikolina Sučić
3. Kandidatkinja iz točke I. poziva se na prethodnu provjeru znanja i sposobnosti putem pisanog testiranja pred Povjerenstvom za radno mjesto za koje je podnijela pravodobnu i potpunu prijavu, koje će se održati dana

**31. listopada 2024. godine (četvrtak) u 12.30 sati**

**u prostorijama knjižnice u Osnovnoj školi Skradin.**

1. Razgovor (intervju) će se obaviti isti dan.
2. Ne postoji mogućnost naknadnog pisanog testiranja, bez obzira na razloge koje kandidatkinju eventualno priječe da testiranju pristupi u naznačeno vrijeme.
3. Smatra se da je kandidatkinja, koja se navedenog dana ne odazove i ne pristupi prethodnoj provjeri znanja, bez obzira na razloge, povukla prijavu na natječaj.
4. U slučaju kašnjenja poštanskih pošiljki, nakon objave ovog Poziva, za prijave koje su na pošti evidentirane u otvorenom roku natječaja, te su uredne, o istom ćemo objaviti obavijest, na isti način kao i ovaj Poziv.

* **RASPORED I SADRŽAJ TESTIRANJA**

Testiranje će se provesti na sljedeći način:

Pismena provjera znanja / pravni izvori za pripremu provjere znanja:

1. Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23)
2. Pravilnik o načinima, postupcima i elementima vrednovanja učenika u osnovnoj i srednjoj školi (NN br. 112/10, 82/19, 43/20 i 100/21)
3. Pravilnik o pedagoškoj dokumentaciji i evidenciji te javnim ispravama u školskim ustanovama (NN br. 98/24)

Razgovor (intervju) s kandidatkinjom – o interesu, ciljevima, motivaciji za rad na radnom mjestu učitelj/ica prirode, biologije i kemije te rezultatima ostvarenim u dosadašnjem radu.

Pisana provjera znanja – testiranje se vrednuje s maksimalno 20 bodova.  Smatra se da je kandidatkinja zadovoljila ako je na pisanoj provjeri (testiranju) ostvarila najmanje 50% bodova.

Kandidatkinja koja zadovolji na pisanoj provjeri znanja ima pravo pristupiti razgovoru (intervju) s Povjerenstvom  za zapošljavanje OŠ Skradin.

Kandidatkinja na intervjuu može ostvariti maksimalno 10 bodova, koji se pribrajaju ukupnom rezultatu ostvarenom na pisanom dijelu testiranja.

* **PRAVILA TESTIRANJA**

Po dolasku na provjeru znanja od kandidatkinje će biti zatraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

Po utvrđivanju identiteta i svojstva kandidatkinje, te čitanju uputa predsjednika Povjerenstva započet će se s testiranjem.

Za pismenu provjeru znanja kandidatkinji će biti podijeljena pitanja za provjeru znanja.

Za vrijeme pismene provjere znanja NIJE DOPUŠTENO: napuštati prostoriju u kojoj se vrši provjera znanja, te razgovarati s ostalim kandidatima ili na drugi način remetiti mir i red. Ukoliko kandidatkinja pristupi na nedopušteni prethodno opisan način bit će udaljena s testiranja, a njezin rezultat Povjerenstvo neće niti ocjenjivati, te će se smatrati da je kandidatkinja povukla prijavu na natječaj.

Povjerenstvo kroz razgovor s kandidatkinjom utvrđuje interese, ciljeve i motivaciju istih za rad na radnom mjestu učitelj/ica prirode, biologije i kemije, kao i rezultate ostvarene u dosadašnjem radu.

Nakon provedenog intervjua, Povjerenstvo će utvrditi rang listu prema ukupnom broju bodova ostvarenih na pisanom testiranju i razgovoru (intervjuu).

Povjerenstvo dostavlja ravnatelju izvješće o provedenom postupku uz koje prilaže i rang listu prema ukupnom broju bodova ostvarenih na pisanom testiranju i razgovoru, a ravnatelj odlučuje o zasnivanju radnog odnosa s izabranim kandidatom, uz prethodnu suglasnost Školskog odbora.

Povjerenstvo:

Predsjednik Ante Milišić, v.r.